सड़क किनारे खींचे बिजली तार
खामखेड़ा | कसरावद-सनावद मार्ग पर बाड़ी-सामेड़ा फाटे पर बिजली तारों से ग्रामीणों ने हादसे की आशंका जताई है। बाड़ी के अमित मीणा ने बताया बाड़ी व सामेड़ा फाटे के बीच एनटीपीसी द्वारा थर्मल पावर प्लांट के लिए बिजली पोल सड़क किनारे पटरी पर ही खड़े कर तार खींच दिए हैं। सड़क किनारे फाटे पर तार घुमाने के दौरान बिजली तारों से हादसे की संभावना है। ग्रामीणों ने बताया सड़क किनारे से मात्र आधा फीट दूरी पर ही बिजली तार होने से कोई भी वाहन करंट की चपेट में आ सकता है। मार्ग पर जगह-जगह तारों को घुमाया गया है। मोड़ पर कभी भी बड़ा हादसा हो सकता है। इससे ग्रामीण चिंितत हैं। पीडब्ल्यूडी के सब इंजीनियर आरके विश्वकर्मा ने बताया चार करोड़ की लागत से सड़क निर्माण कार्य किया जा रहा है। दोनों किनारों पर एक मीटर चौड़ी कच्ची पटरी बनाई जाएगी।
bho_Deva hin_Deva